Ο **Ουίλιαμ Χένρι («Σμας») Πάρκερ** (*William "Smush" Parker*) (Μπρούκλιν, 1 Ιουνίου 1981), είναι Αμερικάνος πρώην επαγγελματίας καλαθοσφαιριστής. Έχει ύψος 1,93 μέτρα και αγωνιζόταν στη θέση του πόιντ γκαρντ.

Καριέρα
-------

Ο Πάρκερ ξεκίνησε να παίζει μπάσκετ στην ομάδα του λυκείου Newtown High School στο Έλμχαρστ του Κουίνς και στη συνέχεια σπούδασε στο πανεπιστήμιο του Νότιου Άϊνταχο, πριν μεταγραφεί στο πανεπιστήμιο του Φόρνταμ.

Το 2002, υπέγραψε στους Κλίβελαντ Καβαλίερς, με τους οποίους αγωνίστηκε ως αναπληρωματικός στα περισσότερα από τα 66 παιχνίδια που συμμετείχε, με 6,2 πόντους και 2,5 ασίστ ανά αγώνα. Την επόμενη σεζόν, συμφώνησε με την ομάδα του Άρη Θεσσαλονίκης, παίζοντας σε δεκαπέντε αγώνες του ελληνικού πρωταθλήματος με μέσους όρους 14,7 πόντων, 5,6 ασίστ, 2,9 ριμπάουντ και 1,7 κλεψιμάτων. Με τους «κίτρινους» κατέκτησε το κύπελλο Ελλάδος, κερδίζοντας τον Ολυμπιακό στον τελικό με 73-70.

Το καλοκαίρι του 2004, υπέγραψε στους Ντιτρόιτ Πίστονς, με τους οποίους έπαιξε σε έντεκα αγώνες, πριν συνεχίσει στους Φλόριντα Φλέιμ για το NBDL. Ολοκλήρωσε τη χρονιά με τους Φοίνιξ Σανς, ενώ το καλοκαίρι του 2005 συμφώνησε με τους Λος Άντζελες Λέικερς. Στους Λέικερς παρέμεινε για δύο σεζόν, όντας βασικός πλέι μέικερ με μέσους όρους 11,3 πόντων, 3,2 ασίστ και 2,9 ριμπάουντ.

Στις 26 Ιουλίου 2007 υπέγραψε στους Μαϊάμι Χιτ, όπου αγωνίστηκε σε εννέα παιχνίδια με 4,8 πόντους και 2,1 ριμπάουντ ανά αγώνα. Το Νοέμβριο του ίδιου έτους, ο Πάρκερ διαπληκτίστηκε με έναν υπάλληλο πάρκινγκ και οι Χιτ τον έθεσαν σε άδεια μετά πληρωμής μέχρι να εξετάσουν το θέμα. Τον Μάρτιο του 2008, αφέθηκε ελεύθερος από την ομάδα του Μαϊάμι και υπέγραψε στους Λος Άντζελες Κλίπερς. Αφέθηκε ελεύθερος από τους Κλίπερς, για να υπογράψει στους Ντένβερ Νάγκετς, από τους οποίους όμως έμεινε ελεύθερος πριν ξεκινήσει η κανονική σεζόν του NBA. Τη σεζόν 2008-09, αγωνίστηκε στους Ρίο Γκράντε Βάλεϊ Βάιπερς από το NBDL και τον Ιανουάριο του 2009 εντάχθηκε στους Γκουάνγκντογκ Σάουδερν Τάιγκερς από την Κίνα.

Τον Σεπτέμβριο του 2010, συμφώνησε με τη Σπαρτάκ Αγίας Πετρούπολης και τέσσερις μήνες αργότερα υπέγραψε στον Ηρακλή Θεσσαλονίκης, χωρίς όμως να καταφέρει να βοηθήσει την ομάδα να παραμείνει στη μεγάλη κατηγορία.

Συνέχισε την καριέρα του στην Πετροκίμι Μπαντάρ Ιμάμ από το Ιράν, τους Γκουαρος ντε Λάρα από τη Βενεζουέλα και τους Indios SFM από τη Δομινικανή Δημοκρατία. Τον Δεκέμβριο του 2012, συμφώνησε με την κροατική Τσιμπόνα Ζάγκρεμπ, αλλά αφέθηκε ελεύθερος μετά από μόλις πέντε αγώνες για την Αδριατική Λίγκα. Τον Μάρτιο του 2013, επέστρεψε στην Ελλάδα και την ομάδα του Περιστερίου, πριν συνεχίσει και πάλι στους Γκουαρος ντε Λάρα, αποχωρώντας τον Μάρτιο του 2014.

Τον Φεβρουάριο του 2015, υπέγραψε στους Μον-Άλτιους Μάντιμος Φάλκονς από τη Μογγολία και μερικούς μήνες αργότερα μετακόμισε στην Τυνησία και την Ετουάλ Σπορτίφ ντε Ραντέ. Αγωνίστηκε το 2016 στη Μαγκρέμπ Ντε Φε από το Μαρόκο. Έκλεισε την καριέρα του το 2018 και αφού είχε περάσει ένα χρόνο στην Αλμπάνι Πατρούνς.

Τίτλοι
------

### Συλλογικοί

#### Άρης Θεσσαλονίκης

* Κύπελλο Ελλάδας: (2004)

### Ατομικοί

* Πρώτος σκόρερ τελικού Κυπέλλου Ελλάδας: (2004)

Παραπομπές
----------

1. ↑  «Smush Parker bio». Αρχειοθετήθηκε από το πρωτότυπο στις 8 Μαρτίου 2009. Ανακτήθηκε στις 8 Μαρτίου 2009.
2. ↑  Cavaliers Sign Matt Barnes and Smush Parker to Contracts
3. ↑  Ο Αρης το τρόπαιο, 73-70 τον Ολυμπιακό στον τελικό της... ταλαιπωρίας
4. ↑  NBDL: Flame's Parker Signs 10-Day Contract with Suns[*νεκρός σύνδεσμος*]
5. ↑  Suns Sign Smush Parker To 10-Day Contract
6. ↑  Lakers Sign William "Smush" Parker
7. ↑  Heat sign free-agent point guard Parker - ESPN.com
8. ↑  Heat waives Smush Parker
9. ↑  Days after being cut by Heat, Parker signs with Clippers
10. ↑  Clippers renounce rights to Livingston
11. ↑  «Ο Smush Parker στο NBA Greece! | NBA Greece - SPORT 24». Αρχειοθετήθηκε από το πρωτότυπο στις 1 Μαΐου 2017. Ανακτήθηκε στις 20 Απριλίου 2016.
12. ↑  Spartak pegs Parker at point guard
13. ↑  «Smush Parker, ufficiale l'arrivo all'Iraklis». Αρχειοθετήθηκε από το πρωτότυπο στις 11 Μαρτίου 2016. Ανακτήθηκε στις 20 Απριλίου 2016.
14. ↑  «Petro, firmati sia Smush Parker che Joseph Forte». Αρχειοθετήθηκε από το πρωτότυπο στις 7 Μαρτίου 2016. Ανακτήθηκε στις 20 Απριλίου 2016.
15. ↑  «Indios de San Francisco contratan ex NBA Smush Parker». Αρχειοθετήθηκε από το πρωτότυπο στις 24 Οκτωβρίου 2012. Ανακτήθηκε στις 20 Απριλίου 2016.
16. ↑  Cibona will announce Smush Parker signing – TalkBasket.net
17. ↑  Smush Parker released by Cibona
18. ↑  «Peristeri signs Smush Parker, Jonathan Mitchell - Sportando». Αρχειοθετήθηκε από το πρωτότυπο στις 19 Σεπτεμβρίου 2015. Ανακτήθηκε στις 20 Απριλίου 2016.
19. ↑  «Smush Parker signs with Guaros de Lara». Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 20 Απριλίου 2016.
20. ↑  Guaros de Lara replace Smush Parker with Devin Green
21. ↑  Smush Parker Is The New Franchise Player Of Étoile sportive de Radès[*νεκρός σύνδεσμος*]

Πηγές
-----

* Smush Parker Stats, Bio - ESPN - ESPN.com
* Smush Parker NBA Stats | Basketball-Reference.com Αρχειοθετήθηκε 2017-06-16 στο Wayback Machine.
* NBA Players: Smush Parker Profile and Basic Stats